open-index/open-wikipedia-markdown huggingface dataset:
Drozdovo valsčius

**Drozdovo valsčius** () – nuo 1919 m. iki 1954 m. egzistavęs valsčius šiaurės rytų Lenkijoje, Balstogės vaivadijoje ir Varšuvos vaivadijoje, Lomžos apskrityje. Valsčiaus pavadinimas kilęs nuo Drozdovo kaimo, bet valsčiaus centras buvo Piontnicos kaimas.

## Istorija

1939 m. balandžio 1 d. valsčius perkeltas į Varšuvos vaivadiją. 1945 m. rugsėjo 18 d. valsčius perkeltas į Balstogės vaivadiją. 1952 m. liepos 1 dienos valsčių sudarė 29 kaimai. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. Nuo 1973 m. sausio 1 d. valsčius tapo Piontnicos valsčiaus dalimi.

## Literatūra
* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 roku, Książnica-Atlas, Lvovas 1933 m.;
* Liczba ludności z publikacji „Rocznik Demograficzny Polski“, GUS 1975–1995;
* Skorowidz miejscowości Rzeczypospolitej Polskiej – Tom V – Województwo Białostockie, Główny Urząd Statystyczny Rzeczypospolitej Polskiej, Warszawa 1924;
* Wykaz Gromad Polskiej Rzeczypospolitej Ludowej według stanu z dnia 1.VII 1952 m., PRL, GUS, Varšuva

## Nuorodos
* 1938 m. valsčiaus perkėlimo į Varšuvos vaivadiją įstatymas  (lenk.)
* 1945 m. valsčiaus perkėlimo į Balstogės vaivadiją įstatymas  (lenk.)
* 1954 m. valsčiaus panaikinimo įstatymas  (lenk.)
* 1972 m. Lenkijos valsčių atkurimo įstatymas  (lenk.)
Shpongle

**„Shpongle“** – britų psichodelinės downtempo bei psybient (psichodelinės ambientinės muzikos) projektas, sukurtas 1996 m. Jį sudaro Saimonas Posfordas (*Hallucinogen*) ir Ronaldas Rotfildas (*Raja Ram*). „Shpongle“ kūryboje jungiami tradicinės rytietiškos ir kitos egzotiškos muzikos elementai bei elektroninės psichodelinės muzikos ritmai.

1996 m. „Shpongle“ išleido savo pirmąjį kūrinį *Vapour Rumours*, o 1998 m. pirmąjį albumą *Are You Shpongled?*. Saimonas Posfordas atsakingas už sintezatorius, studijinį darbą, gyvą instrumentuotę, o Ronaldas Rotfildas – už fleitų aranžuotes ir bendrą muzikinį foną. Nuo 2001 m. „Shpongle“ atlieka gyvus pasirodymus, dažnai su įvairiais kviestiniais atlikėjais.

## Diskografija
* *Are You Shpongled?* (1998 m.)
* *Tales of the Inexpressible* (2001 m.)
* *Nothing Lasts… But Nothing Is Lost* (2005 m.)
* *Ineffable Mysteries from Shpongleland* (2009 m.)
* *Museum of Consciousness* (2013 m.)
* *Codex VI* (2017 m.)

## Nuorodos
* 
* Shpongle pasirodymas su kūriniu ''Nothing is something worth doing''
Ešerninkai (Kadymka)

**Ešerninkai** (, nuo 1936 m. rugsėjo 16 d. *Escherningken*, nuo 1938 m. birželio 2 d. *Eschingen*, 1945–1946 m. , nuo 1946 m. ***Kadymka***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Gavrilovo kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities kaimas, priklausė Vilemsberkio parapijai. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono, 1947 m. birželio 25 d. – 2008 m. birželio 30 d. Bagrationovo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Kairių poligonas

**Kairių poligonas** – karinis poligonas, įkurtas 1949 m. netoli Kairių kaimo, Klišių-Tyrų miške, Klaipėdos rajone. 1995 m. birželio 17 d. priskirtas Lietuvos kariuomenės reikmėms. Šiuo metu priklauso kariuomenės Lietuvos Didžiojo kunigaikščio Butigeidžio dragūnų pėstininkų batalionui.

Poligono teritorijoje yra aštuoni mokymo laukai, dvi šaudyklos su įranga, sprogmenų naikinimo, granatų mėtymo aikštelės, autodromas. Poligone praktinius įgūdžių įgauna bazinio kario savanorio įgūdžių kurso kariai ir kitų kursų klausytojai, vykdomas bataliono karių kovinis rengimas. 2004 m. karių rengimui Taikos rėmimo operacijoms ir mokymams kautis mieste įrengti kontrolės postai ir „Marių" miestelio imitacija bei stovyklavietės. Kairių poligone mokomasi ir ekstremalaus vairavimo. Tam tikslui įrengta speciali trasa, primenanti Afganistano kelius.
Kairių poligonas pagal geografinę padėtį ir galimybių specifiką yra vienintelis poligonas  Lietuvoje, kur vienu metu tarpusavio sąveikos pratybas ir mokymus gali vykdyti karinės oro, jūrų ir sausumos pajėgos. Kairių poligone pratybas organizuoja ir kiti kariuomenės daliniai, pasienio bei priešgaisrinė tarnybos, kitos organizacijos. 

2014 m. gegužės 17 d. Kairių poligonui buvo suteiktas generolo Povilo Plechavičiaus vardas. 

2016 m. buvo priimtas sprendimas atnaujinti poligono infrastruktūrą ir iki 2017 m. jame planuojama įrengti elektrinių taikinių ir individualaus kovinio šaudymo treniruotėms skirtas šaudyklas. 

## Šaltiniai

## Nuorodos
* Oficialus Lietuvos Didžiojo kunigaikščio Butigeidžio dragūnų bataliono ir Kairių  poligono tinklalapis
Alejandro Patronelli

**Alejandro Patronelli** (g. 1978 m. gegužės 22 d.) – Argentinos sportininkas, lenktyniaujantis keturračiais motociklais. Nuo 2010 m. jis dalyvauja Dakaro ralyje. Pirmais metais jis liko antras, o 2011 ir 2012 m. tapo nugalėtoju.

Jo jaunesnis brolis Marcos Patronelli taip pat dalyvauja lenktynėse keturračiais.

## Šaltiniai
Miškininkystės principai

**Miškininkystės principai** (kartais įvardinami ir pilnu oficialiu pavadinimu **Teisiškai neįpareigojantys, autoritetingi visuotinai pripažįstamo visų miškų tipų tvarkymo, apsaugos ir subalansuotos plėtros principai**) – dokumentas, priimtas 1992 metais vykusioje Jungtinių Tautų Aplinkos ir plėtros konferencijoje. Tai rekomendacinio pobūdžio tekstas, kuriame pateikiama keletas pasiūlymų dėl darnios miškų priežiūros. Miškininkystės principai buvo pirmasis bandymas pasauliniu mastu susitarti dėl visų tipų miškų apsaugos ir ateityje gali tapti pagrindu kuriant išsamesnę, teisiškai įpareigojančią konvenciją.

## Turinys
Dokumente pateikiama 15 pagrindinių miškininkystės principų, tarp kurių įvardinama:

* kiekvienos valstybės teisė savarankiškai tvarkyti miškų resursus; 
* racionalaus ir darnaus miško resursų panaudojimo būtinybė;
* miškų ekologinė svarba;
* būtinybė į sprendimų, susijusių su miškais, priėmimą įtraukti vietinius gyventojus;
* siekis didinti pasaulinius miškų plotus;
* šalių bendradarbiavimo vystymas, sprendžiant tarptautines miškų problemas;
* pagalba daug miškų turinčioms besivystančioms šalims;
* neigiamo tarptautinės prekybos poveikio miškams mažinimas.

## Vertinimas ir įgyvendinimas

Miškininkystės principai buvo konferencijos metu nepavykusių derybų tarp išsivysčiusių ir besivystančių valstybių dėl visuotinės miškų apsaugos konvencijos išdava. Dokumentas vertinamas kaip nevientisas ir neišbaigtas, todėl turintis ribotą praktinę vertę.

Siekiant skatinti Miškininkystės principų ir kitų su miškų apsauga susijusių dokumentų įgyvendinimą, 1995 metais buvo įkurta Jungtinėms Tautoms priklausanti Tarpvyriausybinė miškų ekspertų grupė. Ji veikė iki 1997-tųjų, kada buvo pakeista Tarpvyriausybinio miškų forumo. Šios dvi institucijos išnagrinėjo platų miškininkystės problemų sąrašą ir pateikė daugiau nei 270 pasiūlymų dėl darnaus miškų panaudojimo. Galiausiai 2000 metais buvo įkurtas iki šiol veikiantis ir ankstesnių institucijų veiklą tęsiantis Jungtinių Tautų Miškų forumas.

## Nuorodos
* Miškininkystės principų tekstas  (lietuvių k.)

## Susiję straipsniai
* Jungtinių Tautų Aplinkos ir plėtros konferencija
* Jungtinių Tautų Miškų forumas

## Išnašos
Marcos Patronelli

**Marcos Patronelli** (g. 1980 m. vasario 1 d.) – Argentinos lenktynininkas, dalyvaujantis keturračių motociklų lenktynėse.

Nuo 2009 m. jis dalyvauja Dakaro ralyje. Pirmais metais jis liko antras, o 2010 m. Dakaro ralyje tapo čempionu. 2012 m. Dakaro ralyje jis nusileido tik savo broliui Alejandro Patronelli, kuris tapo čempionu. Dar kartą nugalėtoju jis tapo 2013 ir 2016 m. Dakaro raliuose.

2010 m. argentinietis nugalėjo Faraonų ralio lenktynėse.

## Šaltiniai
2012 m. angliškos Vikipedijos išjungimas

**2012 m. laikinas angliškos Vikipedijos išjungimas** – 24 valandas trukęs laikinas angliškosios ir kai kurių kitų Vikipedijų sustabdymas, protestuojant prieš tuomet JAV svarstytus, bet nepriimtus naujus kopijavimo teisių apsaugos įstatymus (SOPA ir PIPA). Akcija įvykdyta 2012 m. sausio 18–19 dienomis. Panašiai protestuodami savo veiklą sustabdė ir daugelis kitų tinklalapių. Lietuviška Vikipedija išjungta nebuvo.

Naujieji JAV įstatymai padarytų tinklalapio savininką (šiuo atveju Vikimedijos fondą) tiesiogiai atsakingu už visus Vikipedijoje pasitaikančius kopijavimo teisių pažeidimus. Šiuo metu už tokius pažeidimus atsako juos įkėlę naudotojai, dažniausiai neleistinai įkeltas turinys tiesiog ištrinamas. Nors Vikipedija skiria didelį dėmesį kopijavimo teisėms saugoti ir neleistinas turinys šalinamas vos atpažintas, sudarydamas tik nykstamai mažą jos dalį, dėl šios mažos dalies potencialiai ateityje gali būti pareikalauta uždaryti visą projektą. Užsienyje esantiems tinklalapiams grėstų blokavimas JAV teritorijoje, taip pat pašalinant juos iš Interneto paieškos. Tokias priemones praeityje naudojo tik nedaugelis valstybių (pavyzdžiui, Kinija), jos buvo pateikiamos kaip rimti informacijos laisvės apribojimai.

Protesto šalininkų įsitikinimu, tokių ir panašių įstatymų priėmimas kelia pavojų informacijos laisvei Internete. Protestą palaikė Google, Twitter, Mozilla, Facebook, eBay, Flickr ir daugelis kitų tinklalapių – iš viso apie 115 000.

Kad Vikipedija visgi būtų galima pasinaudoti, jei tai labai reikalinga, išjungimas tyčia buvo padarytas labai lengvai apeinamu. Jis buvo išpildytas su JavaScript ir neveikė naršyklėje, kuriuo nors būdų ją išjungus. Išjungimas taip pat neveikė mobiliuose telefonuose ir kituose panašiuose prietaisuose.

Išjungimas turėjo didelį politinį efektą, pasak vieno šaltinio, *jau per pirmąsias protesto valandas politiniai naujų įstatymų rėmėjai ėmė kristi kaip musės, parodydami, kokios galingos gali būti šios Interneto bendruomenės*. Nors SOPA ir PIPA projektai nebuvo visiškai atšaukti, protestas atliko savo funkciją atkreipdamas visuomenės dėmesį, jog jie gali būti pritaikyti ne taip, kaip juos tikisi pritaikyti autoriai ir šalininkai.

Sprendimas išjungti Vikipediją buvo aptartas bendruomenėje ir priimtas balsavimu.

## Nuorodos
Pėsčiųjų ir dviračių takas

**Pėsčiųjų ir dviračių takas** –  pėstiesiems ir (arba) dviratininkams skirta kelio dalis.

Pėsčiųjų takas būna pažymėtas specialiu kelio ženklu – mėlyname apskritime balti žmonių siluetai. Kartais takas būna skirtas ne tik pėstiesiems, bet ir dviratininkams. Pėsčiųjų ir dviračių taku leidžiama eiti pėstiesiems ir važiuoti dviračiais. Jeigu dviračio ir pėsčiųjų simboliai ženkle yra ne vienas po kitu, o vienas šalia kito ir skiriami vertikaliu baltu brūkšniu, eismo dalyviai privalo naudotis ta tako puse, kuri jiems yra skirta (parodyta ženkle). Kai takas eina išilgai kelio važiuojamosios dalies, pėstieji ir dviračių vairuotojai privalo naudotis šaligatviu.

Dažniausiai dviračių takais leidžiama naudotis ne tik dviratininkams, bet ir riedlentininkams, paspirtukininkams bei riedutininkams. Visgi kai kuriose šalyse pasitaiko, kad įstatymas draudžia bet kokioms ratuotoms transporto priemonėms važiuoti pėsčiųjų taku.

## Takus žymintys ženklai, naudojami Lietuvoje

Lithuania_road_sign_412.svg|Tik pėstiesiems skirtą taką žymintis kelio ženklas.
Lithuania road sign 413.svg|Tiek pėstiesiems, tiek dviratininkams skirtą taką žymintis kelio ženklas.
Lithuania_road_sign_413a.svg| Tiek pėstiesiems, tiek dviratininkams skirtą taką žymintis kelio ženklas (atskirtas linija).


## Nuorodos
* Nukreipiamieji kelio ženklai
Žiedinė sankryža

**Žiedinė sankryža** arba **žiedas** – sankryža, pažymėta kelio ženklu – „eismas ratu“. Šalyse, kuriose automobiliai važiuoja dešine kelio puse, tokiose sankryžose judama prieš laikrodžio rodyklę.

Praeityje tokiose sankryžose pirmenybė dažnai būdavo suteikiama į žiedą įvažiuojantiems automobiliams, palengvinant įvažiavimą dideliu greičiu. Apie 1950 m. Amerikoje buvo įrengta daug tokių sankryžų, bet dėl dažnų kamščių ir avarijų jos buvo nepopuliarios. Dabartinis sprendimas (apie 1966 m. pasiūlytas Anglijoje) suteikia pirmenybę važiojantiems žiedu. Tuomet į žiedą įmanoma įvažiuoti tik tada, jei jame tarp automobilių yra pakankamo dydžio tarpai. Tokia tvarka pasiteisino daug geriau, Anglijoje ji dabar yra privaloma.

Tokios sankryžos yra laikomos vienomis saugiausių, jos padeda išvengti spūsčių ir padidina transporto
pralaidumą. Neretai gyvenvietėse tokios sankryžos įrengiamos kaip greičio mažinimo priemonės. Lietuvoje didžiausia yra Jakų žiedinė sankryža. Jos pralaidumas per parą yra apie 25 tūkstančiai automobilių.

## Šaltiniai
Jedvabno Senoji sinagoga

**Jedvabno Senoji sinagoga** () – medinė sinagoga, stovėjusi Jedvabno mieste. Sinagoga buvo pastatyta 1770 m., 1859 m. išplėsta. Tiksliai nėra žinoma, ar sudegė 1913 m., ar I pasaulinio karo metu. Sinagoga buvo stačiakampio plano formos. 

## Nuorodos

* Sinagogos aprašymas .
Pagrimiai

**Pagrimiai** (, nuo 1907 m. , nuo 1938 m. birželio 2 d. *Grimmen*, 1945–1946 m. , nuo 1946 m. ***Pskovskojė***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, Grimių miško pietrytiniame pakraštyje. Nuo 2008 m. birželio 30 d. Gavrilovo kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities,  nuo 1736 m. Vėdarų, nuo 1874 m. Vilemsberkio valsčiaus kaimas. Nuo 1785 m. priklausė Klišių, nuo 1907 m. Klikučių parapijai. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono, 1947 m. birželio 25 d. – 2008 m. birželio 30 d. Bagrationovo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Ruta Gedmintas

**Ruta Gedmintas** (g. 1983 m. rugpjūčio 23 d.) – lietuvių kilmės anglų aktorė, geriausiai žinoma savo  vaidmenimis serialuose „Tudorai“, „Lip Service“ ir „Padermė“, kurioje ji vadina programišę, išjungusią internetą visoje JAV ir taip prisidėjusią prie vampyrų apokalipsės.

## Biografija

### Vaikystė
Gedmintas gimė Didžiojoje Britanijoje. Kelerius metus gyveno su tėvais Švedijoje. Vaikystę praleido Bakingamšyre, kur lankė šeštadieninę lietuvių mokyklą. Jos tėvas yra lietuvis, ir yra kilęs iš Kauno, o motina yra anglė. Ruta turi tris vyresnes seseris. Mokėsi prestižinėje Londono mokykloje *Drama Centre London* vaidybos, kur studijavo pas garsųjį teatro pedagogą Roiveną Adivą.

### Karjera
Vienas iš pirmųjų jos darbų buvo seriale „Spooks: Code 9“, kur atliko buvusios policininkės Reičel Haris vaidmenį. Taip pat ji atliko vaidmenį BBC kanalo seriale „Waking the Dead“ ir ITV1 kanalo seriale „The Bill“. Vienas iš žymiausių jos darbų yra Elizabet Blaunt vaidmuo seriale „Tudorai“. 2008 m. pasirodė ir dar vienas Rutos darbas – pagrindinis vaidmuo vokiečių režisieriaus Tomo Jano trileryje „Nesugaunamasis liudininkas“, kuriame ji – serialo „Dingę“ žvaigždės Jano Somerholderio mylimoji. Ruta sukūrė ir pagrindinį Šarlotės vaidmenį Holivudo filme „Atletas“. 2010 m. ji vaidino nepriklausomuose filmuose „Zerosome“ ir „Atletu“. Tais pačiais metais ji atliko lesbietės Frenki vaidmenį *BBC Three* kanalo seriale „Lip Service“.

## Filmografija

## Šaltiniai

## Nuorodos
* 
* Gedmintas profilis Twitter svetainėje.
* Biografija United Agents svetainėje
Imperijos provincija

**Imperijos provincija** () – Italijos provincija Ligūrijoje tarp Jūrinių Alpių ir Ligūrijos jūros. Provincijos sostinė – Imperija.

Nepaisant kraštovaizdžio, dauguma kelių eina iš rytų į vakarus. Artimiausias tarptautinis oro uostas yra Nicoje.

## Geografija

Rytuose yra Savonos provincija, o vakaruose – siena su Prancūzija (Pajūrio Alpių departamentas). Šiaurėje ji turi siena su Pjemontu (Kuneo provincija). Kalnai šiaurėje iškyla iki 1600 m, o į vakarus Prancūzijoje – 2000 m. Pasienyje Monte Saccarello siekia 2200 m. Kalnai pietų kryptimi pereina į kalvų grandines, kurios baigiasi prie akmenuotų mažų įlankų. Kiekvienas slėnis turi savo sezoninę upę ir tik Rojos upė, ištekanti Prancūzijoje, išsilaiko visus metus. Pajūryje pasitaiko žemės drebėjimų: Bajardo ir Busana Vechija kaimai meną 1887 m. drebėjimą.

## Gyventojai
Busanoje glaudžiasi hipiai ir menininkai.

### Savivaldybės

Mažiausia savivaldybė yra Armas su 121 gyventoju 2010 m.

2010 m. Imperijos provincijoje buvo 21440 užsieniečių, kurie sudarė 9,63% provincijos gyventojų. Daugiausiai jų atvyko iš:

* : 3423
* : 2862
* : 2434
* : 1717
* : 1349
* : 1049
* : 956
* : 865
* : 865
* : 526

## Išnašos
Šingu nacionalinis parkas

**Šingu indėnų nacionalinis parkas** () – saugoma teritorija Brazilijoje, Mato Groso valstijos šiaurėje. Įkurtas 1961 m. ir tapo pirmąja indėnų teritorija šalyje.

Parke būdingas kalvotas Brazilijos plokščiakalnio kraštovaizdis, padengtas daugiausia serado krūmynais ir retmiškiais, šiaurėje pereinantis į Amazonijos miškus. Parko upės priklauso Šingu baseinui, jose yra krioklių. Šingu nacionaliniame parke gyvena ~5500 indėnų, priklausančių 14 tautų: kamajurai, kajabiai, žurunai, avetai, meinakai, vaurai, javalapičiai, ikpengai, kalapalai, kuikurai, matipai, nahukvai, sujai, trumajai. Be to, parke rasta senovinių civilizacijų požymių.
Viznos mūšis

**Viznos mūšis** (, ) – 1939 m. rugsėjo 7–10 dienomis vykęs mūšis tarp Trečiojo Reicho ir Lenkijos kariuomenių. Mūšis buvo vienas iš pradinių Vokietijos Vermachto Įsiveržimo į Lenkiją kampanijos mūšių. Tai buvo herojiškas mūšis, kuriame 720 lenkų kareivių tris dienas atsilaikė prieš 42,200 vokiečių kareivių puolimą. Kartais šis mūšis įvardijamas kaip Lenkijos Termopilų mūšis, kai maža grupė kareivių trumpam sugebėjo atsilaikyti prieš didžiules priešininkų pajėgas. Vienas iš mūšio simbolių yra kapitonas Władysław Raginis, kuris nepasidavė ir įsakė savo kareiviams kovoti iki galo. Kai du paskutiniai bunkeriai liko be šaudmenų kapitonas įsakė visiems pasiduoti, o pats nusižudė.

## Mūšis
Prieš II pasaulinį karą Viznos kaimo apylinkė buvo paruošta gynybai, kad priešas nekirstų Bebro ir Narevo upių. Gynybai paruošti kariniai daliniai buvo pavaldūs Karinių operacijų grupei Narevas. Bunkeriai pradėti statyti 1939 m. birželio mėnesį, iki karo pradžios buvo spėta pastatyti tik 16 bunkerių iš planuotų 60. 1939 m. Rugsėjo 7 d. prasidėjo bunkerių bombardavimas iš oro, tos pačios dienos vakare lenkų kareiviai dėl prieštankinių ginklų stokos turėjo pasitraukti iš apkasų į bunkerius. Rugsėjo 8 d. bunkeriai buvo apsupti, bet pasipriešinimas vyko iki pat rugsėjo 10 d. ryto, kai lenkų kareiviams galiausiai nebeliko šaudmenų ir jie buvo priversti pasiduoti.


Vaizdas:Battle of Wizna.png|Mūšio žemėlapis
Vaizdas:POL Strekowa Góra2.jpg|Bunkerio griuvėsiai
Vaizdas:POL Strękowa Góra1.jpg|Paminklas žuvusiems kareiviams


## Nuorodos

* Kiti Rugsėjo kampanijos mūšiai II ;
* Aprašymas apie mūšį I (lenk.) ;
* Aprašymas apie mūšį II (lenk.);
* Aprašymas apie mūšį II (lenk.) .

## Literatūra

* Kosztyła Zygmunt, Obrona odcinka „Wizna” 1939, BKD (Bitwy, Kampanie, Dowódcy) [7/76], 1976
* Kupidura P., Zahor M., Wizna, Wojskowy Przegląd Techniczny i Logistyczny, nr 3, 1999
* Stawiński Kazimierz, Bój pod Wizną. Warszawa 1964. Wydawnictwo Ministerstwa Obrony Narodowej.
* Wiktorzak A., Wizna – Polskie Termopile, Głos Weterana, nr 9, 1997
Savonos provincija

**Savonos provincija** () – Italijos provincija Ligūrijoje. Provincijos sostinė – Savona.

## Savivaldybės
2010 m. provincijoje gyveno 287 906 žmonės, plotas 1545 km², 69 savivaldybės. Didžiausios 10 savivaldybių yra:

Mažiausia savivaldybė yra Masiminas su 127 gyventojais 2010 m.

## Užsieniečiai
2010 m. Savonos provincijoje gyveno 21 814 užsieniečių, kurie sudarė 7,58% gyventojų. Daugiausiai užsieniečių atvyko iš:

* : 6339
* : 3073
* : 2887
* : 1312
* : 880
* : 857
* : 505
* : 492
* : 358
* : 354

## Išnašos
Lomžos Narevo upės slėnio kraštovaizdžio parkas

**Lomžos Narevo upės slėnio kraštovaizdžio parkas** () – kraštovaizdžio parkas, kuriame saugomas Narevo upės slėnio kraštovaizdis. Parkas yra šiaurės rytų Lenkijoje, Palenkės vaivadijoje, Lomžos ir Zambruvo apskrityse, Lomžos, Piontnicos, Viznos, Rutkų valsčiuose.

## Literatūra

* Henryk Białobrzeski [red.]; aut. Jolanta Deptuła et al.‪: Łomżyński Park Krajobrazowy Doliny Narwi. Łomża: Łomżyńskie Towarzystwo Naukowe im. Wagów, Wojewoda łomżyński, 1992.

## Nuorodos

* Parko tinklalapis (lenk.).
Piontnicos valsčiaus herbas

**Piontnicos valsčiaus herbas** () – Piontnicos valsčiaus heraldinis simbolis, pradėtas naudoti 2011 m. sausio 30 dieną.

## Aprašas
Skydo viršuje paplatinta auksinė galva, kurioje juodas sparnus demonstruojantis šikšnosparnis, o žaliame lauke auksinis fortas su dvejais dvigubais juodais langais, virš kurių po juodą apskritą šaudymo angą.
 
Herbas simbolizuoja Piontnicos fortus ir juose gyvenančius šikšnosparnius.

Herbo autorius *Robert Szydlik*.

## Nuorodos

* Herbo autoriaus Robert Szydlik tinklalapis (lenk.) .
Piko da Neblinos nacionalinis parkas

**Piko da Neblinos nacionalinis parkas** () – saugoma gamtos teritorija šiaurės Brazilijoje, Amazonės valstijoje, Venesuelos pasienyje. Įkurtas 1979 m. ir apima 22 200 km² teritoriją.

Į nacionalinio parko sudėtį patenka Gvianos plokščiakalnio pietinė dalis (Imeri kalnagūbris) su aukščiausiomis Brazilijos viršukalnėmis – Neblina ir Piko 31 de Marso. Didžiąją dalį teritorijos užima Amazonijos džiunglės, be to, čia iškrenta net 4000 mm kritulių per metus. Parko upės priklauso Negro baseinui, gausu vandeningų, po džiunglių skliautu tekančių upių, vadinamų *igarapé*. Piko da Neblinos nacionaliniame parke sutinkama nemažai endeminių ir nykstančių rūšių (jaguaras, juodasis kuoduotasis erelis, puošnusis erelis, gvianinis akmengaidis, Neblinos juodasis uakaris ir kt.).

Piko da Neblinos nacionalinis parkas apima indėnų janomamų teritoriją, todėl norint patekti į parką, reikia gauti specialų leidimą. Atvykstama per San Gabriel da Kašoeiros gyvenvietę, iš kurios, norint pasiekti kalnus, reikia 3-4 dienas keliauti džiunglėmis. Parke nėra jokios turistinės infrastruktūros ar medicininės pagalbos. Be Amazonijai būdingos maliarijos ir geltonojo drugio, Neblinos regione yra paplitusi endeminė liga onchocerkozė, pernešama mašalų, ir galinti sukelti visišką apakimą.
Piontnicos dekanatas

**Piontnicos dekanatas** () - tai vienas iš 24 katalikų, Lomžos vyskupijos dekanatų. Dekanas Szczepan Dobecki. Dekanate yra 15.673 tikinčiųjų.

## Parapijos

Dekanate yra 7 parapijos:

* *Bronovo Šv. Jėzaus Širdies parapija* - Bronovas;
* *Dobžijalovo Šv. Stanislavo parapija* - Dobžijalovas;
* *Drozdovo Šv. Apaštalo Jokūbo parapija* - Drozdovas;
* Malų Plocko Šv. Kryžiaus parapija - Malų Plockas;
* *Olšinų Šv. Trejybės parapija* - Olšinai;
* Piontnicos Viešpaties Atsivertimo parapija - Piontnica;
* Viznos Šv. Jono Krikštytojo parapija - Vizna.
Ust Omčiugas

**Ust Omčiugas** (, liet. t. p. *Ustiòmčikas*) – miesto tipo gyvenvietė Rusijoje, Magadano srityje, Tenkos rajono centras, kairiajame Detrino upės krante, Omčiugo upės žiotyse. 3915 gyventojų (2010 m.).

1949–1956 m. Ust Omčiuge buvo vieno iš Rusijos lagerių – Tenlago – valdyba.

Miesto tipo gyvenvietės statusas suteiktas 1953 m.

## Gyventojai

## Lietuviai
XX a. 6–7 dešimtmečiuose čia gyveno daug lietuvių, paleistų iš lagerių (daugiausia – „Dalstrojaus“ Tenkos valdybos), kuriems nebuvo leista grįžti į Lietuvą.

## Šaltiniai
Omsukčianas

**Omsukčianas** () – miesto tipo gyvenvietė Rusijoje, Magadano srityje, Omsukčiano rajono centras, kairiajame Omsukčiano upės krante, 14 km nuo jos žiočių. 4158 gyventojų (2010 m.).

1951–1956 m. Omsukčiane buvo vieno iš Rusijos lagerių – Omsukčianlago – valdyba.

Miesto tipo gyvenvietės statusas suteiktas 1953 m.

## Gyventojai

## Lietuviai
XX a. 6–7 dešimtmečiuose čia gyveno lietuviai, paleisti iš lagerių, kuriems nebuvo leista grįžti į Lietuvą, tačiau jų nebuvo taip gausu, kaip Susumano, Jagodnojės ar Tenkos rajonuose.

## Šaltiniai
Chalilis Džibranas

**Chalilis Džibranas** (gimė kaip ***Džubranas Chalilis Džubranas*** ; g. 1883 m. sausio 6 d. – m. 1931 m. balandžio 10 d.) – žymus Libano rašytojas, poetas, dailininkas.

Gimė katalikų maronitų šeimoje Bišario miestelyje, šiaurės Libane (tuo metu – Osmanų imperija). 1895 m. Džibranas su šeima emigravo į JAV. Apsigyveno Bostone, ten per klaidą užregistruotas kaip ***Kahlilas Džibranas*** (*Kahlil Gibran*). Ten lankė meno mokyklą. Vėliau Džibranas buvo grįžęs į Libaną, kur mokėsi literatūros.

1904 m. Chalilis Džibranas Bostone surengė pirmąją savo meno parodą. 1908 m. Paryžiuje studijavo meną. Savo kūrinius pradžioje rašė arabiškai, bet nuo 1918 m. rašė daugiausia angliškai.

Mirė 1931 m. Niujorke dėl tuberkuliozės ir kepenų cirozės. 1932 m. jo palaikai perlaidoti Mar Sarkio vienuolyne (dabar Džibrano muziejus) gimtajame Bišaryje.

Chalilio Džibrano kūryboje proza persipina su poezija, gausu metaforų, simbolizmo. Kūriniuose didelis dėmesys skiriamas dvasiniams ieškojimams, meilei, naudojami įvairių religijų simboliai. Žymiausias jo kūrinys – „Pranašas“, sudarytas iš 26 poetinių esė apie svarbiausius žmogaus gyvenimo klausimus (meilę, mirtį, tikėjimą, laisvę, darbą ir t. t.). Ši knyga išleista daugiau nei 40 kalbų ir susilaukė didelio populiarumo JAV (ypač kilus kontrakultūriniams judėjimams).
Imperatrisas

**Imperatrisas** () – miestas Brazilijoje, Maranjauno valstijoje. Antras pagal dydį valstijos miestas. Išsidėstęs prie Tokantinso upės. Įkurtas 1856 m. liepos 16 d.

Savivaldybės plotas – 1369 km², gyventojų skaičius – 259 890 (iš jų 246 370 mieste, 2021 m.).

Vakarinė miesto dalis yra Amazonijos ir savanos sankirtos vieta. Būtent šiame mieste susikerta daug pagrindinių šalies sausumos ir vandens kelių. Šiuo metu miestas užima svarbią vietą regiono ekonominiame, politiniame ir kultūriniame sektoriuose. Dėl savo vystymosi istorijos ir svarbos Imperatrisas dažnai vadinamas „vartais į Amazoniją“ bei „energijos sostine“.

Miestą aptarnauja Imperatriso oro uostas.

## Šaltiniai
Sežputi Zagainė

**Sežputi Zagainė** () – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje. Kaimas yra apie 8 km į šiaurės rytus nuo Sniadovo, apie 10 km į pietus nuo Lomžos ir apie 75 km į vakarus nuo vaivadijos centro Balstogės.
Stara Jastžombka

**Stara Jastžombka** () – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje.
Imperatriso oro uostas

**Imperatriso-Prefeito Renato Moreira [[oro uostas]]** (IATA – **IMP**, ICAO – **SBIZ**) aptarnauja Brazilijos Imperatriso miestą. Oro uostas pavadintas buvusio miesto mero vardu. Nuo miesto centro oro uostas atitolęs apie 4 km.

Imperatrisas jau nuo ketvirto XX a. dešimtmečio turėjo gilias oro transporto tradicijas. Po II pasaulinio karo buvo pastatytas oro uostas, tačiau jis dažnai nukentėdavo nuo potvynių. 1981 m. buvo pastatytas naujasis oro uostas, kuris pakeitė senąjį.

Šiame oro uoste savo maršrutus turi dvi oro linijų bendrovės – Gol Transportes Aéreos ir TAM Airlines. Jos iš čia skraidina į kitus svarbius aplinkinius šalies miestus.

## Incidentai ir avarijos
* 1984 m. balandžio 18 d. virš šio oro uosto susidūrė du Embraer lėktuvai – *PT-GJZ* ir *PT-GKL*. Viename lėktuve buvę 18 žmonių žuvo, lėktuvui nukritus, o antrojo pilotas sugebėjo avariniu būdu nusileisti upėje – iš juo skridusių 17 keleivių vienas žuvo. 

## Šaltiniai
Šabli Mlodė

**Šabli Mlodė** () – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje. Kaimas yra apie 5 km į vakarus nuo Sniadovo, apie 19 km į pietvakarius nuo Lomžos ir apie 85 km į vakarus nuo vaivadijos centro Balstogės. Per kaimą teka Muzgos upė.
PARC

**PARC** (anksčiau **Xerox PARC**) – mokslinės tiriamosios veiklos centras, įsikūręs Palo Alto mieste, Kalifornijoje (JAV). Įkurtas 1970 m. kaip „Xerox“ korporacijos padalinys. PARC išradimai ir technologijos tapo pagrindu šių dienų informacinėms technologijoms ir techninei įrangai.

Čia buvo sukurtas pirmasis kompiuteris (Xerox Alto), panašus į šių dienų asmeninius kompiuterius, technologijos, kaip kad Ethernet, grafinė sąsaja, objektinis programavimas ir kt.

Po trijų dešimtmečių, 2002 m., PARC tapo nepriklausoma įmone, tačiau liko valdoma „Xerox“. „Xerox“ taip pat išliko didžiausiu klientu, pateikiančiu 50 % užsakymų, bet PARC bendradarbiauja ir su kitomis įmonėmis, kaip kad „VMware“, „Fujitsu“, „Dai Nippon Printing Co., Ltd.“ (DNP), „Samsung“, „NEC“, „SolFocus“ ir „Powerset“.

## Pasiekimai
* Lazerinis spausdintuvas
* Kompiuterio generuojama bitmap grafika
* Grafinė sąsaja (darbalaukis, langai, piktogramos), valdoma kompiuterine pele
* Xerox Alto – minikompiuteris, naudojęs grafinę sąsają, kompiuterinę pelę ir klaviatūrą
* Xerox NoteTaker – nešiojamojo kompiuterio prototipas
* WYSIWYG – teksto redagavimo programa
* InterPress – teksto ir grafikos programavimo kalba, PostScript pirmtakė
* Ethernet – vietinis kompiuterių tinklas
* PARC Universal Packet – vienas pirmųjų Interneto tinklo protokolas
* Smalltalk programavimo kalba su objektinio programavimo aplinka
* IPv6
* Aspektinis programavimas ir AspectJ programavimo kalba

## Nuorodos

* Oficiali svetainė
* „Xerox“ mokslinės tiriamosios veiklos centrai
Sniadovas

**Sniadovas** (, ) – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje. Kaimas yra apie 17 km į pietvakarius nuo Lomžos ir apie 80 km į vakarus nuo vaivadijos centro Balstogės. Sniadovo valsčiaus centras. Per kaimą eina vaivadijos kelias Nr. DW677.

## Istorija

1405 m. įkurta Sniadovo Švč. Marijos Dangun Žengimo parapija. Iki 1900 m. kaimas turėjo miesto teises. 1912 m. pastatyta *Sniadovo Švč. Marijos Dangun Žengimo bažnyčia*. Iki II pasaulinio karo kaime veikė Sniadovo žydų kapinės. 1940-1941 m. ir 1944 m. kaimas buvo Sniadovo rajono centras. Nuo 2003 m. spalio mėnesio kas mėnesį pradėtas leisti kaimo laikraštis. 2005 m. spalio 16 d. pastatytas paminklas popiežiui Jonui Pauliui II. Ten yra Sniadovo geležinkelio stotis, nuo 2024 metų ten vėl atnaujintas keleivinis eismas. Keleivinis eismas buvo atnaujintas po 20 metų pertraukos.


SM Śniadowo Kościół Wniebowzięcia NMP (1) ID 634014.jpg|Sniadovo bažnyčia


## Šaltiniai

## Nuorodos
* Kaimo tinklalapis (lenk.) .
Ólafur Arnalds

**Olafuras Arnaldsas** (*Ólafur Arnalds*; g. 1986 m. lapkričio 3 d.) – Islandijos multiinstrumentalistas, kompozitorius, muzikos prodiuseris. Jo kūryboje klasikinė muzika perpinama su šiuolaikinės instrumentinės muzikos elementais.

Arnaldsas pradžioje buvo keleto vietinių metalo grupių būgnininku, 2004 m. vokiečių metalo grupei „Heaven Shall Burn“ įrašė keletą muzikinių įžangų ir epilogų. 2007 m. išleido savo debiutinį albumą *Eulogy for Evolution*. 2008 m. dalyvavo koncertiniame ture su žymia islandų post-roko grupe „Sigur Rós“. 2009 m. Arnaldsas surengė muzikinį eksperimentą – visą savaitę kasdien sukurdavo po naują kūrinį ir patalpindavo internetinėje svetainėje. Iš šių kūrinių sudarytas EP *Found Songs*.

2009 m. Olafuras Arnaldsas sukūrė muziką baletui „Dyad“, vadovaujamam britų choreografo Wayne McGregor.

## Diskografija
* *Eulogy for Evolution* (2007 m.)
* *Variations of Static* (EP, 2008 m.)
* *Found Songs* (EP, 2009 m.)
* *Dyad 1909* (EP, 2009 m.)
* *…And They Have Escaped the Weight of Darkness* (2010 m.)
* *Living Room Songs* (2011 m.)

## Nuorodos
* 
* Kūrinys ''3055''
Sniadovas-Stara Stacja

**Sniadovo Stara Stacja** () – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje.
Tenkos rajonas

**Tenkos rajonas** (), – Magadano srities (Rusijos federacija) administracinis vienetas. Administracinis centras – miesto tipo gyvenvietė Ust Omčiugas.

## Geografija
Ribojasi šiaurėje su Susumano rajonu, šiaurės rytuose – su Jagodnojės rajonu, rytuose su Chasyno rajonu, pietuose su Olos rajonu ir vakaruose – su Chabarovsko kraštu.

## Šaltiniai
Jagodnojės rajonas

**Jagodnojės rajonas** (), – Magadano srities (Rusijos federacija) administracinis vienetas. Administracinis centras – miesto tipo gyvenvietė Jagodnojė.

## Geografija
Ribojasi šiaurėje su Susumano rajonu, rytuose – su Srednekano rajonu, pietryčiuose – su Chasyno rajonu ir pietvakariuose su Tenkos rajonu.

## Šaltiniai
Žebri Kolonija

**Žebri Kolonija** () – kaimas Lenkijos šiaurės rytuose, Sniadovo valsčiuje, Lomžos apskrityje, Palenkės vaivadijoje.
Susumano rajonas

**Susumano rajonas** (), – Magadano srities (Rusijos federacija) administracinis vienetas. Administracinis centras – Susumano miestas.

## Geografija
Ribojasi vakaruose ir šiaurėje – su Sachos Respublika, rytuose – su Srednekano rajonu, pietryčiuose – su Jagodnojės rajonu ir pietuose – su Tenkos rajonu.

## Administracinis suskirstymas
Rajone yra:
* 4 miesto gyvenvietės:
** Susumanas ()
** Miaundža ()
** Cholodnas ()
** Širokij ()
* Uždarytos gyvenvietės: Arkagala (), Beličianas (), Bolševikas (), Burkandja (), Kadykčianas (), Kamenistas (), Kedrovas (), Kontrandja (), Maldiakas (), Neksikanas (), Udarnikas (), Ust Chakčianas ().

## Išnašos
Srednekano rajonas

**Srednekano rajonas** (), – Magadano srities (Rusijos federacija) administracinis vienetas. Administracinis centras – miesto tipo gyvenvietė Seimčianas.

## Geografija
Ribojasi šiaurėje – su Sachos Respublika, šiaurės rytuose – su Čiukčių autonomine apygarda ir Šiaurės Evensko rajonu, pietryčiuose – su Omsukčiano rajonu, pietuose – su Chasyno rajonu, pietvakariuose – su Jagodnojės rajonu ir vakaruose – su Susumano rajonu.

## Šaltiniai
Bače Suchė

**Bače Suchė** () – kaimas Lenkijos šiaurės rytuose, Lomžos valsčiuje, Lomžos apskrityje, Palenkės vaivadijoje. Kaimas yra apie 10 km į pietus nuo Lomžos ir apie 71 km į vakarus nuo vaivadijos centro Balstogės.
Karaliaus Bodueno stadionas

**Karaliaus Bodueno stadionas** (, ) – įvairios paskirties stadionas Briuselyje, Belgijoje. Union Saint-Gilloise klubo namų arena.

## Istorija

Atidarytas 1930 m. rugpjūčio 23 d. (Belgijos šimtmečio nepriklausomybės proga) kaip *Stade du Jubilé* arba *Jubelstadion* ('Jubiliejaus stadionas'). Iškilmėse dalyvavo princas Leopoldas. 1946 m. stadionas buvo pervadintas į *Heysel*. Stadione vyko UEFA čempionų lygos finalai: 1958, 1966, 1974 ir 1985 m. Taip pat vyko ir UEFA Taurių laimėtojų taurės finalai: 1964, 1976, 1980 ir 1996 m. Didžiausias žiūrovų skaičius (66 000) susirinko 1958 m.

1995 m., praėjus 10 metų po Heysel stadiono nelaimės, kurioje žuvo 39 žmonės ir daugiau nei 600 buvo sužeistų, stadionas buvo perstatytas ir pavadintas Belgijos karaliaus Bodueno (1930–1993) garbei. Naujai rekonstruotas stadionas buvo atidarytas 1995 m. rugpjūčio 23 d. kaip Belgijos futbolo rinktinės stadionas. Tai didžiausias šalies stadionas, talpinantis 50 024 žiūrovus. Stadione vyko Euro 2000 čempionato atidarymas.

## Nuorodos

* Apie stadioną stadiumguide.com svetainėje
Maurice Dufrasne stadionas

**Maurice Dufrasne stadionas** () – futbolo stadionas Lježe, Belgijoje, dar žinomas kaip *Stade de Sclessin*. Talpina 30 023 žiūrovus. Namų rungtynes žaidžia Standard Liège.

## Istorija

Stadione vyko 2000 m. Europos futbolo čempionatas. Čia į 2010 m. pasaulio čempionato kvalifikaciją, 2008 m. rugsėjo 6 d. žaidė Belgijos ir Estijos rinktinės. Šeimininkai laimėjo rungtynes rezultatu 3–2.

## Šaltiniai

## Nuorodos

* Stadiono nuotraukos
Jan Breydel stadionas

**Jan Breydel stadionas** – įvairios paskirties stadionas Briugėje, Belgijoje. Daugiausiai naudojamas futbolo varžyboms. Stadione namų rungtynes žaidžia Club Brugge KV ir Cercle Brugge KSV. Talpina 29 472 žiūrovus.

## Istorija

Pastatytas 1975 m. Stadione vyko kelios Euro 2000 čempionato rungtynės. Tuomet stadionas buvo žinomas kaip *Olympiastadion*, talpino 18 000 futbolo aistruolių.

## Šaltiniai

## Nuorodos

* Stadiono nuotraukos
Kuko Salų doleris

**Kuko Salų doleris** () – tai valiuta, galiojanti Kuko Salose – šalyje, turinčioje parlamentinį savivaldos statusą ir esančioje laisvoje asociacijoje su Naująja Zelandija. Šį dolerį sudaro 100 centų, nors kai kurios 50 centų monetos vadinamos „50 tene“. Susietas ir cirkuliuoja kartu su Naujosios Zelandijos doleriu; nominalų santykis 1:1.

## Istorija

Iki 1967 m. Salose naudotas Naujosios Zelandijos svaras, kurį po to pakeitė Naujosios Zelandijos doleris. Specialiai Kuko Saloms 1972 m. buvo išleistos monetos, 1987 m. pasirodė ir banknotai: 3, 10 ir 20 dolerių nominalų. Po 1990 metų šaliai susiduriant su ekonominiais sunkumais ir dideliu biudžeto deficitu, krito pasitikėjimas vietine valiuta, dėl ko 1995 m. vietinių pinigų leidimas nutrauktas. 2006 m. išimtos 5, 10, 20 ir 50 centų monetos. Salose apyvartoje likę 1, 2, 5 dolerių monetos bei 3 dolerių banknotai (jau tapę gana retais) priimami tik Kuko Salų teritorijoje.

## Kolekcinės monetos

Kuko Salos garsėja daugybės kolekcinių ir atminimo monetų spausdinimu. Jos praktiškai necirkuliuoja rinkoje ir tėra kolekcionierių dėmesio centre. Kai kurios monetos yra išskirtinės ne tik turiniu, bet ir forma: trikampės, daugiakampės. Joms sukurti ir išleisti panaudojama begalė temų ir siužetų, nes vyriausybė pagal atitinkamą sutartį leidžia projektuoti ir kaldinti monetas su šalies pavadinimo įrašu ant jų, už tai gaudama papildomą pelną. 



## Nuorodos

* Kuko Salų valiuta ''Banknoteworld'' svetainėje 
* Kuko Salų banknotų pavyzdžiai 
* Kuko Salų monetos
* Naujosios Zelandijos monetų kalykla 
* Kuko Salų infliacija ''The World Factbook'' svetainėje 
* Apie Kuko Salų dolerį Finansų ministerijos svetainėje
Savona

**Savona** () – miestas Italijoje, Ligūrijoje, Savonos provincijos sostinė.

Anksčiau Savono buvo vienas svarbiausių geležies pramonės centrų Italijoje. Vienas iš žymiausių Savonos gyventojų buvo Kristupas Kolumbas, kuris dirbo netoliese žemę aprašydamas savo keliones.

## Geografija

Savona yra 40 km į vakarus nuo Genujos ir 150 km į rytus nuo Nicos.

## Istorija

Apgyvendintos ligūrų apylinkės atsidūrė romėnų valdžioje apie 180 m. pr. m. e. po Pūnų karų, per kuriuos miestas rėmė Kartaginą. Po Romos imperijos žlugimo 641 m. lombardai užėmė ir sugriovė miestą po trumpo Bizantijos ir ostgotų valdymo. Valdant Karolingams miestas atsigavo kaip grafystės centras. X a. Savonos grafais buvo vyskupai, bet 981 m. titulas atiteko Monferato markizams, o 1084 m. Del Vasto markizams.

Po ilgos kovos su saracėnais XI a. Savona tapo nepriklausoma savivaldybe, imperatoriaus sąjungininke. XIII–XVI a. Savona tapo religinės kultūros sostine dėl svarbių vienuolynų kūrinių. Po to ji kovojo su Genuja, kol buvo užimta 1528 m. Miestas buvo sugriautas, uostas palaidotas. Po to Savona priklausė Genujos respublikai iki Napaleono laikų, o 1815 m. atiteko Sardinijos karalystei.

## Žymūs vietiniai
* Sikstas IV (Pecorile 1414–1484 m.)
* Julijus II (Albisola 1443–1513 m.)
* Pietro Riario (1447–1474), kardinolas ir popiežiaus diplomatas.
* Leon Pancaldo (1488 or 1490–1538) italų atradėjas.
* Maria Christina of Naples and Sicily (1779–1849 m.) Sardinijos karalienė mirė čia 1849 m.
* Gabriello Chiabrera (1552–1638), poetas.
* Paolo Boselli (1838–1932), Italijos ministras pirmininkas per Pirmąjį pasaulinį karą.
* Gianni Baget Bozzo (g. 1925), dvasininkas ir politikas.
* Renata Scotto (g. 1934 m.), operos dainininkas.
* Sandro Pertini (gimė Giovanni di Steloje (Savona), 1896 m. rugsėjo 25 d. – Roma, 1990 m. vasario 24 d.) Italijos prezidentas.
* Daniela Poggi (1956 m.), aktorė.
* Elenoire Casalegno (1976), aktorė.
* Susanna Bonfiglio (Savona, 1974 m. rugsėjo 8 d.), italų krepšininkas.
* Enrico Cucchi (1965–1996), italų futbolininkas.
* Christian Panucci (g. 1973 m. balandžio 12 d.), italų futbolininkas.
* Michele Marcolini (g. 1975 m. spalio 2 d.), italų futbolininkas.
* Stephan El Shaarawy (g. 1992 m. spalio 27 d.), italų futbolininkas.
Pays de Charleroi stadionas

**Pays de Charleroi stadionas** – futbolo stadionas Šarlerua, Belgijoje. Klubo Sporting Charleroi namų arena.

## Istorija

Atidarytas 1939 m. Naujasis stadionas pastatytas vietoje senojo *Mambourg* stadiono 2000 m. Europos futbolo čempionatui, vykusiam Belgijoje ir Nyderlanduose. Po čempionato vietų skaičius buvo sumažintas nuo 30 000 iki 25 000. Namų rungtynes žaidžia R. Charleroi SC.

2004 m. rugsėjo 4 d. vyko 2006 m. pasaulio čempionato atrankos varžybos tarp Belgijos ir Lietuvos rinktinių. Rungtynės baigėsi lygiosiomis 1–1. Lietuviams įvartį pelnė Edgaras Jankauskas.

## Šaltiniai

## Nuorodos

* Stadiono nuotraukos
Kolava

**Kolava** (, nuo 1938 m. birželio 2 d. *Domäne Kohlau*, 1945–1946 m. , nuo 1946 m. ***Kolcovas***, ) – gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Gavrilovo kaimo gyvenvietės kaimas.

## Istorija

Nadruvos žemės kaimo pavadinimas prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities kaimas, karališkųjų valdų palivarkas,  priklausė Klišių parapijai. 1925 m. rugpjūčio 7 d. prijungtas prie Šakūnų (*Friedrichsberg*), o 1928 m. rugsėjo 30 d. prie Raudonių. 1945 m. vietovė buvo prijungta prie Lenkijos, 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono, 1947 m. birželio 25 d. – 2008 m. birželio 30 d. Bagrationovo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Kanadinis putinas

**Kanadinis putinas** (*Viburnum lentago*) – sausmedinių (*Caprifoliaceae*) šeimos krūmas ar nedidelis medelis.

## Paplitimas
Vietinė rūšis JAV šiaurės rytų bei vidurio vakarų valstijose. Taip pat savaime auga Kanadoje nuo Naujojo Bransviko rytuose iki pietryčių Saskačevano provincijos. Izoliuotos populiacijos aptinkamos Šiaurės ir Pietų Dakotoje, Vajominge, Kolorade, Apalačų kalnuose ir iki Kentukio bei Virdžinijos valstijų pietuose.

Rūšis introdukuota Lietuvoje. Lietuvos gamtinės sąlygos palankios, žiemą nenušala. Gerai auga daugelyje dirvožemių, atsparus kenkėjams bei ligoms.

## Požymiai
Auga lėtai kaip krūmas arba retai kaip nedidelis medelis (per 20 metų ir brandos amžiuje) užauga iki 8,5 m aukščio ir iki 25 cm skersmens kamienais. Žydi gegužės pabaigoje ir birželį. Žiedai gelsvai balti, smulkūs 5–6 mm skersmens išaugantys susitelkę skėtiškose 7–12 cm skersmens kekėmis. Lapai blizgantys su nusmailėjusiomis viršūnėmis, rudenį raudoni. Uogos (Kaulavaisis) – smulkios, melsvai juodos 8–16 mm ant rausvų kotelių. 

## Panaudojimas
Uogos valgomos. Šiaurės Amerikos Indėnai žievę ir lapus naudoja tradicinėje medicinoje kaip fitoterapijai. 
Kanadinis putinas yra sukryžmintas su Viburnum prunifolium ir išvesta hibridinė Viburnum × jackii veislė.

## Galerija

Vaizdas:Viburnum lentago NRCS-006.jpg|Žiedai ir lapai


## Nuorodos

* Apie kanadinį putiną per plants.usda.gov svetainę, *[[Anglų kalba|Anglų k.]]*
Milevas (Lomžos apskritis)

**Milevas** () – kaimas Lenkijos šiaurės rytuose, Lomžos valsčiuje, Lomžos apskrityje, Palenkės vaivadijoje. Kaimas yra apie 17 km į pietryčius nuo Lomžos ir apie 63 km į vakarus nuo vaivadijos centro Balstogės.
Tirotas

**Tirotas** () – pietinių Kuko Salų ežeras Atiu salos pietvakarinėje dalyje.

Tiroto ežeras telkšo nedideliame pietų Ramiojo vandenyno atole. Tai vulkaninė sala, apsupta fosilizuoto koralinio rifo uolų (*makatea*) žiedo. Vidurinėje salos dalyje 70-80 m aukštyje virš jūros lygio driekiasi plynaukštė, kurios pakraštyje susiformavęs gėlavandenis ežeras. Jo vandens lygį palaiko baseine iškritęs kritulių vanduo, kurio perteklius nudrenuojamas per *makatea* žiedo gruntą į vandenyną. Ežeras yra ovalo formos, didžiausias skersmuo siekia apie 220 m. Jis su vandenynu susisiekia ilgalaikės erozijos suformuotu urvu, kuriuo nubėga ir perteklinis vanduo. Vadinamuoju Tiroto tuneliu galima praeiti ir pasiekti jūros lygį jo žemutinėje dalyje, panyrančioje į vandenyną. Dalis ant ežero baseino paviršiaus iškritusio vandens nenuteka, kaupiasi dirvožemyje, todėl ežero apylinkes supa užpelkėjusios žemės, be to, čia puikios sąlygos vešėti tropinei augmenijai. Derlingame dirvožemyje čiabuviai prižiūri tarų plantacijas.

## Nuorodos

* Atiu salos geologija
* Urvas, jungiantis Tiroto ežerą su vandenynu
Rio de Žaneiro Galeano tarptautinis oro uostas

**Rio de Žaneiro Galeano oro uostas** (portug. *Aeroporto Internacional do Rio de Janeiro/Galeão–Antonio Carlos Jobim*) (IATA – **GIG**, ICAO – **SBGL**) – pagrindinis Brazilijos Rio de Žaneiro miesto oro uostas. Jo pavadinimas duotas nuo šalia esančio paplūdimio, pavadinto galeonu.

Šis oro uostas yra didžiausias šalyje, o 2011 m. buvo ketvirtas pagal aptarnautų keleivių skaičių (13 488 943 per metus).

Dalimi oro uosto naudojasi šalies karinės oro pajėgos.

Nuo 2009 m. vyksta atnaujinimo darbai, norint pasiruošti mieste vyksiantiems renginiams – 2014 m. XX pasaulio futbolo čempionatui ir 2016 m. vasaros olimpinėms žaidynėms.
Santos Dumont tarptautinis oro uostas

**Santos Dumont oro uostas** (portug. *Aeroporto Santos Dumont*) (IATA – **SDU**, ICAO – **SBRJ**) – antras pagal dydį Brazilijos Rio de Žaneiro miesto oro uostas. Jis pavadintas brazilų aviacijos pradininko Alberto Santos-Dumont vardu.

2022 m. šis oro uostas buvo 5 šalyje pagal aptarnautų keleivių skaičių (10 178 502).

Santos Dumont oro uostas yra vienas iš penkių Brazilijos oro uostų, turinčių lėktuvų nusileidimo apribojimus – 19 lėktuvų per valandą.

Kaip ir kiti miesto oro uostai, 2009 m. Santos Dumont oro uoste buvo pradėtos renovacijos norint pasiruošti mieste vyksiantiems renginiams – 2014 m. XX pasaulio futbolo čempionatui ir 2016 m. vasaros olimpinėms žaidynėms.

## Šaltiniai
Žakarepagvos tarptautinis oro uostas

**Žakarepagva oro uostas** (portug. *Aeroporto de Jacarepaguá–Roberto Marinho*) (ICAO – **SBJR**) – vienas iš trijų Brazilijos Rio de Žaneiro miesto oro uostų. 2008 m. oro uostas buvo pavadintas didžiausio šalyje TV tinklo Rede Globo įkūrėjo Roberto Marinho garbei.

2010 m. šis oro uostas buvo 14-tas šalyje pagal lėktuvų judėjimą (70 983). Šiuo metu šis oro uostas nėra naudojamas reguliariems skrydžiams.
Marakana (rajonas)

**Marakana** (brazilų portugalų:*Maracanã* , tupių-gvaranių kalbomis reiškia *žalias paukštis*) – viduriniosios klasės rajonas šiaurinėje Rio de Žaneiro dalyje. Šiame rajone įsikūręs Marakanos stadionas.

Pagal 2000 m. surašymą, rajone gyveno 27 319 žmonių.

Rajonas turi gilias sporto tradicijas. Be Marakanos stadiono, rajone yra derbio klubas, įkurtas 1885 m. André Gustavo Paulo de Frontin. Taip pat Marakanoje yra dviračių takas *Espaço Mané Garrincha*, pavadintas futbolininko Garrincha garbei. Takas tęsiasi 1700 m ir apsupa Marakanos stadioną.

Vienas žymiausių valstybės universitetų *Universidade do Estado do Rio de Janeiro* taip pat įsikūręs Marakanoje.

Marakana yra viena iš keturių „Olimpinių zonų“ 2016 m. olimpinėse žaidynėse.